Document ID: 32001R0678

Ir-Regolament tal-Kunsill (KE) Nru 678/2001
tas-26 ta' Frar 2001
dwar il-konklużjoni ta' Patti ta' Ftehim fil-forma ta' Skambji ta' Ittri bejn il-Komunità Ewropea u r-Repubblika tal-Bulgarija, ir-Repubblika ta' l-Ungerija u r-Rumanija dwar konċessjonijiet ta' kummerċ reċiproku preferenzjali għal ċerti nbejjed u spirti, u li jemenda r-Regolament (KE) Nru 933/95
IL-KUNSILL TA' L-UNJONI EWROPEA
Wara li kkunsidra t-Trattat li jistabbilixxi il-Komunità Ewropea, u b'mod partikulari l-Artikolu 133 flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,
Wara li kkunsidra l-proposta mill-Kummissjoni,
Billi:
(1) Ftehim fil-forma ta' Skambju ta' Ittri bejn il-Komunità Ewropea u r-Repubblika tal-Bulgarija dwar l-istabbiliment reċiproku ta' kwoti ta' tariffi għak ċerti nbejjed [1] kien iffirmat fid-29 ta' Novembru 1993 u estiż bi Ftehim fil-forma ta' Skambju ta' Ittri [2] iffirmat fit-8 ta' Frar 2000.
(2) Ftehim fil-forma ta' Skambju ta' Ittri bejn il-Komuntà Ewropea u r-Repubblika ta' l-Ungerija dwar l-istabbiliment reċiproku ta' kwoti ta' tariffi għal ċerti nbejjed [3] kien iffirmat fid-29 ta' Novembru 1993 u estiż bi Ftehim fil-forma ta' Skambju ta' Ittri [4] iffirmat fit-3 ta' Frar 2000.
(3) Ftehim fil-forma ta' Skambju ta' Ittri bejn il-Komunità Ewropea u r-Rumanija dwar l-istabbiliment reċiproku ta' kwoti ta' tariffi għal ċerti nbejjed [5] kien ifirmat fis-26 ta' Novembru 1993 u estiż bi Ftehim fil-forma ta' Skambju ta' Ittri [6] iffirmat fil-11 ta' Frar 2000.
(4) Dawn it-tliet patti ta' Ftehim skadew fil-31 ta' Diċembru 2000.
(5) Skond id-direttivi adottati mill-Kunsill, il-Kummissjoni u t-tliet pajjiżi assoċjati kkonċernati kkonkludew negozjati dwar konċessjonijiet reċiproċi ġodda ta' kummerċ għal ċerti nbejjed u spirti u dwar il-protezzjoni u kontroll reċiproku ta' ismijiet ta' nbejjed u dekrizzjonijiet. Dawn ir-riżultati tan-negozjati għandhom ikunu integrati fil-qafas tal-Patti ta' Ftehim Ewropew fil-forma ta' Protokolli addizzjonali.
(6) Sakemm titlesta l-proċedura għall-adozzjoni u d-dħul fis-seħħ ta' l-imsemmija Protokolli addizzjonali u biex ikunu implimentati mill-1 ta' Jannar 2001 ir-riżultati tan-negozjati għall- konċessjonijiet bilaterali ġodda ta' kummerċ għal ċerti nbejjed u spirti, Patti ta'Ftehim fil-forma ta' Skambji ta' Ittri bejn il-Komunità Ewropea u t-tliet pajjiżi assoċjati kkonċernati dwar konċessjonijiet reċiproċi preferenzjali ta' kummerċ għal ċerti nbejjed u spirti għaandhom ikunu adottati. Il-konċessjonijiet bilaterali ta' tariffi li jipprovdu għalihom dawn it-tliet Patti ta' Ftehim fil-forma ta' Skambji ta' Ittri għandhom ikunu identiċi bħal dawk tal-Protokolli addizzjonali maħsuba għall-Patti ta' Ftehim Ewropej. Dawn il-Patti ta' Ftehim fil-forma ta' Skambji ta' Ittri għandhom jiskadu mad-dħul fis-seħħ ta' l-imsemmija Protokolli addizzjonali.
(7) Ir-Regolament tal-Kunsill (KE) Nru 933/95 ta' l-10 ta' April 1995 li jiftaħ u jipprovdi (għall-) l-amministrazzjoni ta' kwoti ta' tariffi tal-Komunità għal ċerti nbejjed li joriġinaw fil-Bulgarija, l-Ungerija u r-Rumanija [7] għandu jkun emendat skond l-imsemmija Patti ta' Ftehim transitorji fil-forma ta' Skambji ta' Ittri.
(8) Biex tkun faċilitata l-implimentazzjoni ta' ċerti dispożizzjonijiet tal-Patti ta' Ftehim, il-Kummissjoni għandha tkun awtorizzata li tadotta il-leġislazzjoni meħtieġa għall-implimentazzjoni tagħhom skond il-proċedura preskritta fl-Artikolu 75 tar-Regolament tal-Kunsill (KE) Nru 1493/1999 tas-17 ta' May 1999 dwar l-organizzazzjoni komuni tas-suq ta' l-inbid [8],
ADOTTAT DAN IR-REGOLAMENT:
Artikolu 1
Il-Ftehim fil-forma ta' Skambju ta' Ittri bejn il-Komunità Ewropea u r-Repubblika tal-Bulgarija dwar konċessjoniet reċiproċi preferenzjali ta' kummerċ għal ċerti nbejjed u spirti huwa b'dan approvat f'isem il-Komunità.
It-test tal-Ftehim huwa mehmuż ma' dan ir-Regolament (l-Anness II).
Artikolu 2
Il-Ftehim fil-forma ta' Skambju ta' Ittri bejn il-Komunità Ewropea u r-Repubblika ta' l-Ungerija dwar konċessjonijiet reċiproċi preferenzjali ta' kummerċ għal ċerti nbejjed u spirti huwa b'dan approvat f'isem il-Komunità.
It-test tal-Ftehim huwa mehmuż ma' dan ir-Regolament (l-Anness III).
Artikolu 3
Il-Ftehim fil-forma ta' Skambju ta' Ittri bejn il-Komunità Ewropea u r-Rumanija dwar konċessjonijiet reċiproċi preferenzjali għal ċerti nbejjed u spirti huwa b'dan approvat f'isem il-Komunità.
t-test tal-Ftehim huwa mehmuż ma' dan ir-Regolament (l-Anness IV).
Artikolu 4
Il-President tal-Kunsill huwa b'dan awtorizzat li jaħtar persuna bis-setgħa li tiffirma l-Ftehim biex jorbot il-Komunità.
Artikolu 5
Il-Kummissjoni hija b'dan awtorizzata li taddotta l-atti meħtieġa għal implimentazzjoni tal-Patti ta' Ftehim, skond il-proċedura preskritta fl-Artikolu 75 tar-Regolament (KE) Nru 1493/1999.
Artikolu 6
L-Artikolu 1 tar-Regolament (KE) Nru 933/95 huwa sostitwit b'dan li ġej:
"L-Artikolu 1
1. Mill-1 ta' Jannar 2001, u mingħajr preġudizzju għall-paragrafu 2, id-dazji doganali applikabbli fuq importazzjoni tal-prodotti li ġejjin li joriġinaw mill-Bulgarija, l-Ungerija u r-Rumanija għandhom ikunu sospiżi f'livelli u ġewwa l-limiti ta' kwoti ta' tariffi kif muri fir-rigward ta' kull prodott:
(a) Inbid li joriġina mill-Bulgarija:
Nru fl-Ordni | Kodiċi NM | Deskrizzjoni | Volum annwali (hl) | Kwota ta' tariffa dazju |
09.7001 | ex220410 | Inbid ifexfex, f'kontenituri li jesgħu mhux iktar minn 2 litri | 1800 | bla dazju |
09.7003 | ex220421 | Inbid ta' għeneb frisk | 485000 | bla dazju |
09.7005 | ex220429 | Inbid ta' għeneb frisk | 195000 | bla dazju |
(b) Inbejjed li joriġinaw fl-Ungerija:
Nru fl-Ordni | Kodiċi NM | Deskrizzjoni | Kwantità annwali minn ta' l- 1.1.2001 (hl) | Żieda annwali minn ta' l- 1.1.2002 (hl) | Dazju applikabbli |
09.7010 | ex220410 | Inbid ifexfex ta' kwalita, f'kontenituri li jesgħu mhux iktar minn 2 litri | 300000 | 15000 | bla dazju |
ex220421 | Inbid minn għeneb frisk |
09.7007 | ex220429 | Inbid minn għeneb frisk | 115000 | 0 | bla dazju |
(ċ) Inbejjed li joriġinaw mir-Rumanija:
d-deskrizzjoni korrispondenti meħudin flimkien | Nru fl-Ordni | Kodiċi NM Deskrizzjoni | Volum annwali (hl) | Kwota ta' tariffa dazju |
09.7013 | ex220410ex220421ex220429 | Inbid minn għeneb frisk | 300000 | bla dazju |
2. Ammissjoni taħt il-kwoti ta' tariffi msemmija fil-paragrafu 1 għandha tkun limitata għal inbejjed akkumpanjati b'dokument VI 1 mimli jew estratt VI 2, skond id-dispożizzjonijiet tar-Regolament (KEE) Nru 3590/85 [15]."
Artikolu 7
L-Anness li jinsab mar-Regolament (KE) Nru 933/95 huwa ssostitwit bl-Anness I li jinsab ma' dan ir-Regolament.
Artikolu 8
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu japplika mill-1 ta' Jannar 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Frar 2001.

Labels: 3
18
15
17